Hickoryslekta

se egen seksjon

miniatyr|Hickorynøtter
Hickory  (Carya), eller hikkori, er ei slekt med løvfellende og sambu trær i valnøttfamilien.

Bladene er finnete med 3–17 sagtannede småblad. Blomstene er vindpollinerte, og frukten er ei steinfruktaktig nøtt. Slekta har 6 arter i Asia og 12 i sentrale og østlige deler av Nord-Amerika. Blandingsskoger av eik og hickory er en av de viktigste skogtypene i østlige Nord-Amerika. Den eviggrønne Carya sinensis fra sørvestlige Kina og nordlige Vietnam blir av noen botanikere regnet til ei egen slekt, Annamocarya.

Veden er hard og er tradisjonelt blitt brukt for å gi styrke til håndtak og skaft på redskaper, verktøy og våpen. Nå er hickory til dels erstattet av mer moderne og billigere materialer. De fleste trommestikker lages av hickory, og i Norge blir hickory brukt som såle i ski. Hickoryved brukes til røyking av kjøtt og grilling. Pekantreet (Carya illinoinensis) har svært velsmakende nøtter.

Slekta ser ut til å ha oppstått i Nord-Amerika, og tidlig i tertiær vandret den til Eurasia via ei landbru over Atlanterhavet. Enda i miocen og pliocen vokste hickory også i Europa, Sibir, Japan og vestlige Nord-Amerika, men utbredelsen ble snevret inn etter hvert som klimaet ble kjøligere og tørrere i pliocen og pleistocen.

De yngste publiserte funnene i Europa er fra mellomistiden isotoptrinn 9 for  siden. På det tidspunktet ser det ut til at slekta bare vokste i refugier i Sør-Italia og Hellas. I Sør-Frankrike kan det ha vært et refugium fram til siste istid. Pollenfunn fra bunnen av Svartehavet og Marmarahavet tyder på at Carya vokste i Anatolia fram til for noen få tusen år siden.

 Arter 
Plants of the World Online fra Kew Science angir 18 arter i slekta, og i tillegg 9 hybrider. Norske navn er etter Gjærevoll (1977).
 Carya aquatica (F.Michx.) Nutt. ex Elliott – sørlige USA
 Carya cathayensis Sarg. –  Anhui, sørlige Guizhou, Jiangxi og Zhejiang i Kina; inkludert Carya dabieshanensis
 bitterhickory (C. cordiformis (Wangenh.) K.Koch) – sørøstlige Canada, sentrale og østlige USA
 Carya floridana Sarg. – Florida i USA
 svinehickory (C. glabra (Mill.) Sweet) – sørøstlige Canada, sentrale og østlige USA
 Carya hunanensis C.C.Cheng & R.H.Chang – Guangxi, Guizhou og Hunan i Kina
 pekantre (C. illinoinensis (Wangenh.) K.Koch) – sørlige sentrale USA, nordøstlige Mexico
 Carya kweichowensis Kuang & A.M.Lu –  sørvestlige Guizhou i Kina
 Carya laciniosa (F.Michx.) G.Don – sørøstlige Canada, sentrale og østlige USA
 Carya myristiciformis (F.Michx.) Nutt. ex Elliott – sørlige USA, nordøstlige Mexico
 skihickory (C. ovata (Mill.) K.Koch)
 var. australis (Ashe) Little – sørøstlige USA; eventuelt egen art Carya carolinae-septentrionalis
 var. ovata – sørøstlige Canada, sentrale og østlige USA; inkludert Carya ovalis
 var. mexicana (Engelm. ex Hemsl.) W.E.Manning – nordøstlige Mexico
 Carya pallida (Ashe) Engelm. & Graebn. – sentrale og østlige USA
 Carya palmeri W.E.Manning – Mexico fra Nuevo León til Oaxaca
 Carya poilanei (A.Chev.) Leroy – sørlige Yunnan, Laos, Thailand, Vietnam
 Carya sinensis Dode – sørøstlige Yunnan, sørlige Guizhou og Guangxi i Kina, nordlige Vietnam; eventuelt i egen slekt som Annamocarya sinensis
 Carya texana Buckley – sentrale USA 
 kvithickory (C. tomentosa (Lam.) Nutt.) –  sørøstlige Canada, sentrale og østlige USA
 Carya tonkinensis Lecomte – Assam i India,  Guangxi og Yunnan i Kina, Laos, Thailand, Vietnam

 Referanser 

 Eksterne lenker 


Kategori:Valnøttfamilien
Kategori:Ord og uttrykk fra algonkinske språk